google/wiki40b huggingface dataset:
Nord-Amerika (region)

Oppdeling av Amerika i regioner

Oppdelingen av Amerika i regioner kan skape forvirring siden FN benytter seg av en geopolitisk inndeling og skiller ut det nordlige Amerika som en egen underregion. I Canada og USA blir Nord-Amerika som region ofte kun regnet som å inkludere deres egne landområder. I Mexico defineres regionen til å inkludere alle tre statene.

Kulturell oppdeling

Amerika deles inn kulturelt i Anglo-Amerika og Latin-Amerika. Dette kan skape forvirring om det kun er den angloamerikanske delen som hører til regionen.
I de latinamerikanske landene samt Spania, Portugal og en del andre europeiske land, blir hele Amerika regnet som en verdensdel som igjen er delt opp i regionene: Nord-Amerika, Antillene, Mellom-Amerika og Sør-Amerika.
An-Nabk

An-Nabk eller Al-Nabk (arabisk النبك) er en by i Syria som administrativt hører til Rif Dimashq og er senteret i Qalamoun. Den ligger 81 km nord for Damaskus og sør for Homs, 1255 meter over havet I 2014 hadde den 90 000 innbyggere, og var dermed den 35. største byen i Syria.  St. Moses abyssineren-klosteret (Deir Mar Musa al-Habashi) ligger i Antilibanon-fjellene nær Nabk og er datert tilbake til minst 500-tallet. Innbyggerne er hovedsakelig sunnimuslimer, katolikker og syrisk kristne.

Historie

Al-Nabk ble nevnt av arabiske geografer på 1100- og 1200-tallet. Ibn Jubayr skrev at det var en landsby nord for Damaskus «med mye rennende vann og vide enger.» Yaqut al-Hamawi skrev i 1225 at den «er en fin landsby med glimrende forsyninger. Her er en merkverdig kilde som har kaldt vann om sommeren, og klart, flott vann. De sier at kilden er ved Yabrud.»

Landemerke

Deir Mar Musa al-Habashi, klosteret for St. Moses abyssineren, ligger ovenfor byen i vest.
Xenondifluorid

Xenondifluorid er et kraftig fluoreringsmiddel med den kjemiske formelen XeF₂, og en av de mest stabile xenon forbindelsene. Som de fleste kovalente  uorganiske fluorider er det fuktsensitiv. Det brytes ned ved kontakt med lys eller vanndamp. Xenondifluorid er et tett, hvitt og krystallinsk fast stoff. Det har en kvalmende lukt og lavt damptrykk.
Hamburgbukta

Hamburgbukta er ei bukt på 2 x 2 km, midtveis på vestkysten av Hoelhalvøya i Albert I Land, nordvestre Spitsbergen. Bukta ligger under Hamburgbreen i øst, fjellene Hoelfjellet (687 m) i nord og fjellene Aasefjellet (465 m) i sør. Innerst har bukta brefront en halv kilometer fra havet med morene mot bukta, men det er ikke sidemorener lengre utover så breen har ikke stått særlig lengre øst enn idag. Ytterst utgjør to flate odder nesten sammensluttede beskyttelser som skaper en god lehavn.
Skriftlige kilder sier at hvalfangere fra Hamburg etablerte seg i 1642 i Hamburg Bay. Det finnes også rester av pomor-russiske fangsttufter her. Hamburgbukta hadde en bistasjon for fangst i den store norske fangstperioden i mellomkrigstida. Ei hytte som fortsatt kan ses, ble reist i 1912 av August Olofsson på oppdrag av Northern Exploration Company. Denne ble etter noen år overtatt av Staten og ble brukt av fangstfolk som bistasjon i Fangstfelt nummer 23.
I 1973 ble området innlemmet i Nordvest-Spitsbergen nasjonalpark.
Yongsheng

Yongsheng (kinesisk: 永胜县; pinyin:  Yǒngshèng Xiàn) er et fylke i provinsen Yunnan i Folkerepublikken Kina. Det ligger i byprefekturet Lijiang.
Befolkningen var 375 133 i 1999.
Innsjøen Chenghai ligger i fylket.

Kulturminner

Yingpancun-gravene (Yingpancun muqun, 营盘村墓群) i landsbyen Yingpancun fra ming- og qing-dynastiene ble i 2006 tilføyd Folkerepublikken Kinas liste over kulturminner.
Laurdagskveld

Handling

To småjenter, som er bosatt på en gard sammen med sine foreldre, venter utålmodige på at lørdagskvelden skal ta til. Far kommer trøtt og sliten hjem. Han og kona strir hardt og ensomt. Slitet sitter dypt i deres kropper. Mye arbeid gjenstår fortsatt på garden. De har heller ingen tid til hverandre. Lørdagskvelden er nærmest ødelagt. Foreldrene prøver likevel å dekke over og skape familiehygge. Barna vet, og iblant løser de dem ut av den vonde floken.
Medisinsk etikk

Historie

Medisinsk etikk har sitt fundament i den hippokratiske ed , sammen med jødedommen og kristendommen. På 17 - og 1800-tallet, utviklet medisinsk etikk seg til et eget område med forfattere som Thomas Percival.
I løpet av 1900-tallet var et brudd på medisinsk etikk, for eksempel eksperimenter på mennesker i Nazi-Tyskland, tvungen sterilisering og Vipeholmsexperimenten.
Ved slutten av 1900-tallet var utviklingen av bioteknologi et nærliggende området, og bioetikk dukket opp rundt problemer om bruk av humane celler i dyr.
Oberfrauendorf

Historie

Oberfrauendorf nevnes første gang, sammen med Cunnersdorf og  Schlottwitz, i et Lehenbrief fra 1404.
I 1952 ble Oberfrauendorf en selvstendig kommune i Kreis Dippoldiswalde, og den 1. august 1994 ble den en del av Weißeritzkreis. I 1994 ble kommunen slått sammen med Niederfrauendorf til den nye kommunen Frauendorf. I 1995 ble deretter Frauendorf innlemmet i Reinhardtsgrimma. Den 2. januar 2008 ble Oberfrauendorf, sammen med resten av Reinhardtsgrimma, innlemmet i Glashütte. Den 1. august 2008 ble stedet en del av Landkreis Sächsische Schweiz-Osterzgebirge.
Rafael Ferreira Silva

Landslaget

Den 19. mai 2014 ble han tatt ut til 23-mannstroppen som skulle representere Portugal i VM i Brasil 2014.
Han ble tatt ut i Portugals EM-tropp til EM i Frankrike 2016.
Søre Ål

Søre Ål er den sørligste bydelen i Lillehammer. De har en barneskole som heter Søre Ål skole og en ungdomsskole som heter Åretta ungdomsskole.
Søre Ål har eget grendeutvalg.
Mariendorf

Geografi

Den middelalderske Mariendorf ble lagt på høysletten Teltow, ca 50 moh. Grensen i nord mot Tempelhof ble dannet av en rekke små stillestående vann, rester av en endemorene. Kjeden av småvann ble fra 1900 til 1906 utgravet til Teltowkanalen. I øst grenser ortsteilen til Britz og Buckow i Neukölln og i sør til Lichtenrade og Marienfelde i egen bydel Tempelhof-Schöneberg. Vest for Mariendorf finnes Lankwitz og Steglitz i bydelen Steglitz-Zehlendorf.

Historie

Mariendorf ble grunnlagt på 1200-tallet og hørte da til Tempelridderordenen. Ved Tempelridderordenens nedleggelse i 1312 ble området overtatt av Johannitterordenen. Stedet nevnes første gang i skriftlige kilder fra 1373. Landsbykirken stammer fra 1200-tallet og denne fikk sitt fremdeles eksisterende tårn i trekonstruksjon i 1737. Inntil begynnelsen av 1800-tallet endret Mariendorfs innbyggertall seg lite, fra 108 innbyggere i 1653 til 161 i 1817.
I den korte perioden mellom 1890 og 1914 skjedde en oppblomstring av stedet, og bl.a. ble rådhuset og tallrike andre kommunale bygninger oppført. Travbanen ble oppført i 1913 og finnes på samme sted også idag. Volkspark Mariendorf ble grunnlagt i 1924 og utgjør den største sammenhengende eiendom i Mariendorf.
Mariendorf ble innlemmet i Stor-Berlin i 1920. Etter 1945 tilhørte Mariendorf den amerikanske okkupasjonssonen.

Samferdsel

I Mariendorf finnes på U-Bahnlinje 6 stasjonene Ullsteinstraße, Westphalweg og endestasjonen Alt-Mariendorf.
Kongregasjonen for kleresiet

Kontoret for kleresiet

Kontoret arbeider for den intellektuelle og pastorale oppdatering av kleresiet, spesielt sekularprester og diakoner, samt deres kontinuerlige formasjon. Den fører også tilsyn med domkapitler, pastoral- og menighetsråd, presteråd, sogn, sogneprester og annet. En viktig oppgave er å bidra til en jevnere fordeling av ressurser mellom kleresiet i de forskjellige deler av verden.

Det kateketiske kontor

Kontoret bidrar til den religiøse oppdragelse for troende i alle aldre, ved å gi ut retningslinjer for katekese, assistere kateketiske sentre, støtte katekeseinitiativer og koordinere aktiviteter.

Tredjekontoret

Kontoret har jurisdiksjon i saker som dreier seg om jordisk gods som eies av offentlige juridiske personer, f.eks. sogn eller kirkelige organisasjoner. Den fører også tilsyn med klerikernes lønn for å sikre at denne er god nok til å sikre en normalt livsførsel, men samtidig ikke et liv i overdådighet, og med pensjons- og sykelønnsordninger for klerikere.
Sykkeldynamo

En sykkeldynamo var en liten generator som vanligvis ble festet til en sykkels styregaffel og som kunne gi nok strøm til å drive en sykkellykt. Lykten var påbudt utstyr for sykler som skulle ha markeringslys og mulighet for å se veien forover.
Festemekanismen for dynamoen var laget slik at den kunne sjaltes til og fra. I bruk lå et drivhjul an mot sykkelens fordekk slik at friksjonen mellom dem ble stor nok til å drive dynamoen til å levere strøm. Både drivhjulet og dekket var utstyrt med et riflet mønster som skulle gi best mulig dynamodrift.
I og med at syklingen med dynamoen innsjaltet var anstrengende, ble dynamodriften etterhvert avløst av batteridrevent lysutstyr, og sykler med dynamo er blitt historiske.
Renault-Bisquit

Renault-Bisquit er et konjakkhus. De har egne vinmarker, men kjøper også inn vin for destillasjon fra mindre vinbønder. Dermed er de også en negociant. 
Huset er en sammenslåing av tre gamle konjakkhus; Renault, Bisquit og Castillon. Alle disse tre navnene eksisterer i dag som konjakkmerker.

Renault

Renault var en av de første konjakkhusene som begynte å selge konjakk på flaske i stedet for på tønne. Dette begynte Jean-Antoine Renault med i 1835. Han hadde et godt ry på seg, og var kjent for god kvalitet. Allerede den gang kalte de konjakken sin Carte Noir, et varemerke de bruker den dag i dag.

Bisquit

Bisquit ble etablert i 1819 av Alexandre Bisquit, da han var 20 år gammel. Dette var like etter at Napoleon falt, og handelsrestriksjonene ble opphevet. Han var en eventyrlysten handelsmann, som raskt fikk stort volum på eksporten sin. Han var også kjent for å tidlig være kresen på valg av eiketønner. Det sies at han hver søndag var på markedet i Jarnac, og ga en 5 franc gullpenge til den tønnemakeren som produserte den beste tønnen!

Castillon

Castillon ble etablert i 1814. De var i sin tid svært anerkjent.

Sammenslåinger

I 1963 ble Renault slått sammen med Castillon, og fikk navnet Castillon-Renault. De skiftet etterhvert navn til bare Renault. De har hatt ulike eiere, bl.a. var det eid av Hennessy fra 1973 og Louis Dreyfuss-gruppen fra 1975. 
Bisquit kjøpte opp Paul Richard i 1965, og denne sammenslåingen fikk navnet Pernod Richard i 1974. Pernod Richard kjøpte deretter Renault i 1991. De kjøpte så opp konjakkhuset Bisquit, og samlet produksjonen der. Etter dette ble utvalget som selges under varemerket Renault begrenset til kun to sorter, se utvalg nedenfor. 
I dag er all produksjon av disse tre merkene samlet på vingården deres, "Château de Lignères". Alle deler av firmaet er samlet her; produksjon, destillasjon, vinkjellere, flasketapping og administrasjon. De ligger i området Fins Bois. Selv om de har 205 hektar vinmarker, gir dette bare 12-18% av behovet deres for vin for destillasjon. Resten kjøper de fra andre vinbønder. 
Lagrene deres inneholder konjakker som dateres tilbake til 1819, året da Bisquit ble etablert.
Gatepikens klagesang

«Gatepikens klagesang» er et skillingstrykk datert 1921.
Länsväg 165

Länsväg 165 er en vei i Sverige som går fra den norsk-svenske grensen ved Holtet tollstasjon til Dingle. Veien fortsetter som fylkesvei 220 i Norge og i sør tilknyttes den europavei 6.
Strekningen mellom Dingle og Halden er et turistsamarbeidsprosjekt som går under navnet Blågröna vägen.
Cuzcotanagar

Utbredelse

Arten er endemisk til Vilcabamba og Vilcanota Cordilleras i regionen Cusco i det sørlige Peru.
Sommerfest

Sommerfest er et musikkalbum med Terje Mårstad, utgitt i 2003.
Filmfestivalen i Cannes 2006

Cannes filmfestival 2006 ble avholdt fra 17. mai til 28. mai 2006, og var den 59. utgaven av den årlige festivalen. Nitten filmer konkurrerte om å vinne Gullpalmen. Juryformann var Wong Kar-wai, og det var første gang at en kinesisk regissør hadde dette vervet. Vincent Cassel var konferansier under åpningen og avslutningen av festivalen.
Gullpalmen ble vunnet av Ken Loach og hans film The Wind That Shakes the Barley. Den norske kortfilmen Sniffer vant Gullpalmen for beste kortfilm.
Vadevandring

Vadevandring (evt. fjære- eller lavvannsvandring) er en aktivitet som praktiseres av frisere, nederlendere, tyskere, dansker, o.a. i Nederland, Nordvest-Tyskland og i Danmark. Vadere er menn og kvinner som, med hjelp av en tidevannstabell, bruker en del av tiden når det er lavvann til å vandre og vade på den tørrlagte havbunnen. Dette gjøres spesielt fra den frisiske fastlandskysten ut til De frisiske øyer. Vadehavet, et belte av Nordsjøen, er velegnet til denne tradisjonelle aktiviteten, og det er også helst her den praktiseres.

Regulering

Vadere har bare lov til å vandre ut på Vadehavet under oppsyn av en lisensiert guide, som leder vaderne gjennom organiserte ruter. I Nederland har man Wadloopcentrum Fryslân i Holwerd, som er et opplæringssenter for vadeguider. Et annet kjent senter ligger i Pieterburen.

Matauk

I Frankrike og Sør-England går aktiviteten mere på å plukke østers ved lavvann. Østersplukkerne følger etter sjøen, mens den fjærer, og leter seg fram til østersen. Med tidevannsforkjeller på inntil 14 meter, har de store områder å streife på, men må passe på å ta hjemturen i god tid før vannet snur. Ikke-lokalkjente risikerer også å treffe kvikksand. Det har druknet flere østersplukkere som ikke kom seg inn i tide.
Norgesmesterskapet i bueskyting 1982

Norgesmesterskapet i bueskyting 1982 bestod av flere arrangementer som i 1982 kåret norgesmestere i bueskyting.
NM innendørs ble arrangert i Fredrikstad 27. mars. 
NM i skiveskyting ble arrangert i Sandefjord 14. august. 
NM i jakt- og feltskyting ble arrangert i Ramnes 19. september. 
Kongepokalene ble vunnet av Vigdis Stigen og Kai Svingen.
Institutt for sosiologi og statsvitenskap

Institutt for sosiologi og statsvitenskap er fra 1. januar 2017 et institutt under Fakultet for samfunns- og utdanningsvitenskap ved Norges teknisk-naturvitenskapelige universitet (NTNU). Instituttet tilbyr utdanning på bachelor-, master- og PhD-nivå.
Som en følge av fusjonen mellom NTNU, Høgskolen i Gjøvik (nå: NTNU i Gjøvik), Høgskolen i Sør-Trøndelag og Høgskolen i Ålesund (nå: NTNU i Ålesund) blir det til dels store endringer i institutt- og fakultetsstrukturen ved NTNU. Før 2017 lå instituttet under daværende Fakultet for samfunnsvitenskap og teknologiledelse. Dette fakultetet eksisterer ikke lenger etter 1. januar 2017. Virksomheten ved fakultetet videreføres under de nyopprettede fakultetene.
Fusjonen trådte i kraft 1. januar 2016, men aktiviteten ved de ulike enhetene fortsetter med små endringer i 2016, samtidig som det blir arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt er klart til januar 2017.
Absolute Music 44

Absolute Music 44 er det 44. samlealbumet i den norske Absolute Music-serien og ble utgitt 1. desember 2003.
Holtane

Holtane er en gård med to matrikkelgårder og flere bruk på Tjøme. Gården ligger på Tjømes østside, og innmarka ligger solvendt. Våningshuset på Nedre Holtane er trolig Tjømes eldste. Huset er preget av nyvinningene på 15- og 1600-tallet, vinduer, pipe, peis og jernovner; noe som ga mulighet til oppdeling av huset med flere rom, og ikke minst loftsetasje. Våningshuset på Nedre Holtane er trolig bygd omkring år 1700. Hovedfasaden er gavlveggen mot sør. På vestveggen er et bislag med dør rett inn i storstua, og trapp opp til loftsetasjen. Mot øst har huset en lavere lukket svalgang, inndelt i flere rom.
Våningshuset på Nedre Holtane er fredet etter kulturminneloven.
Herritslev

Navnet

Landsbyens navn kommer av mannsnavnet Hariradan med etterleddet lev, og betyr «Hariradans efterladte ejendom». Stedsnavn med etterleddet «lev» er fra før år 800 og tilhører normalt byer av en viss størrelse og betydning.
De undertryktes pedagogikk

De undertryktes pedagogikk (Pedagogia do Oprimido) er en bok skrevet av Paulo Freire. Boken kom ut på portugisisk i 1968, engelsk i 1970 og ble oversatt til norsk i 1974 av Sissel Lie Hagen. Den kom i ny utgave på norsk i 2003.
Boken tar for seg hvordan undertrykte, fattige og ukyndige mennesker kan bryte ut av sin undertrykte tilstand gjennom å opprette menneskeverd i en læresituasjon der lærer og elev ser på et felles mål i fri utfoldelse istedenfor «sparekasseundervisning» hvor læreren legger kunnskap inn i eleven.
Vestvolden

Vestvolden (opprinnelig Vestenceinten og Husumenceinten) var en del av Københavns befestning og  ble oppført i 1888-1892 som et ca. 13 km langt vollanlegg vest for København. Det strakk seg fra  Køge Bugt i syd til Utterslev Mose i nord. Det ligger i flere kommuner: Københavns kommune, Brøndby kommune, Rødovre kommune og Hvidovre kommune.
Vestvolden er konstruert ud fra et revolusjonerende system som bygget på flankerende kasematt-beskytning. Dette systemet ble utviklet av den danske oberstløytnanten E.J. Sommerfeldt etter inspirasjon av den belgiske generalen Henri Alexis Brialmont (befestningen av Antwerpen, Liège og Namur). Systemet kjennes også internasjonalt som den Sommerfeldtske eller den Danske front. Vestenceinten inngikk sammen med Husumenceinten, de nordligere forter og batterier samt et antall sjøforter i Københavns befestning. Bak vollen lå/ligger en rekke batterier, bl.a. Paradis batteri.
Vestvolden var for sin tid et imponerende byggverk med vollgraver, skanser, magasiner og underjordiske ganger. Opprinnelig var det også en jernbane bak vollen. Det var Danmarkshistoriens største anleggsarbeide inntil oppføringen av Storebæltsforbindelsen. Men den artilleristiske og teknologiske utvikling under første verdenskrig medvirket til at Vestvolden mistet sin militære betydning og ble derfor nedlagt i 1920 som følge av Forsvarsforliget 1909.
Under første verdenskrig ble befestningen bygget ut med Tunestillingen mellom Køge Bugt og Roskilde Fjord, da kanonene hadde fått lenger rekkevidde og derfor kunne nå København utenfor rekkevidden av Vestvoldens kanoner. Vestvolden var bemannet under hele første verdenskrig og det ble samtidig utført en del armeringsarbeider, f.eks. ble det bygget standplasser for skyttere som kunne dekke de delene av graven som kaponierene ikke kunne dekke, det ble bygget flere ammunisjonsmagasiner og lagt ut kilometervis av piggtråd, bl.a. foran kaponierene og standplassene samt langs hele vollen ved vannkanten og ved alle batardeauer.
Innsidehandel

Innsidehandel er handel av finansielle instrumenter i et aksjeselskap av «innsidere», som f.eks. ved ledere, direktører eller større aksjonærer. Begrepet brukes både om ulovlig og lovlig handel. For eksempel vil en lovlig innsidehandel være når kjøpet av aksjer blir lagt ut i en obligatorisk børsmelding, slik at handelen er kunngjort for offentligheten og myndigheter. En ulovlig innsidehandel er følgen av å misbruke konfidensielle opplysninger som kan påvirke selskapets verdi til innsiderens egen gevinst. I Norge er ulovlig innsidehandel straffbart i visse typer foretak, og overtredere kan idømmes opptil seks års fengsel på grunnlag av Verdipapirloven. Der følger det at «Tegning, kjøp, salg eller bytte av finansielle instrumenter eller tilskyndelse til slike disposisjoner, må ikke direkte eller indirekte foretas for egen eller fremmed regning av noen som har innsideinformasjon.»
Mjølfjell skyte- og øvingsfelt

Mjølfjell skyte- og øvingsfelt er et militært skytefelt som ligger i Voss og Aurland kommune. Det har et areal på 131 689 daa.
Feltet ble etablert i 1931 og strekker seg fra ca 320 moh og helt opp til over 1400 moh. Kaldanuten er den høyeste fjelltoppen  på 1436 moh, men det er flere topper på over 1300 moh i den nordøstre delen av feltet.
Skyte- og øvingsfeltet brukes av norske avdelinger og utenlandske styrker, i hovedsak NATO-styrker. Feltet brukes som et infanterifelt, og alle våpentyper unntatt rakettluftvern brukes.
Feltet består av 24 skytebaner fordelt på to skytefelt i hhv. Brandsethdalen og Rjoandalen. Begge feltene er tilknyttet kaserner for overnatting og forpleining.
Allierte styrker begynte å bruke området i 1967.

Spesiell geologi

Brandsetdalen er omtalt som et geologisk interessant område (Fylkesmannen i Hordaland 2001). Ved gården Brandset er det utformet en markert terrasse i terrenget - dette er et gammelt breelvdelta. Store arealer i skyte- og øvingsfeltet består av vegetasjonsløse områder med bart fjell, grov rasmark og stein i dagen. Det er lite løsmasser, og det meste av området består av fattig morenemateriale.
Vi finner to markerte daler i Mjølfjell: Brandsetdalen og Rjoanddalen. Terrengformene er karakterisert av relativt rolige terrengformer, ikke minst sett i en Vestlandssammenheng. Det er u-formede dalfører (laget av isbreer) og avrundete topper.
'

Private hytter og friluftsliv

Skyte- og øvingsfeltet blir brukt som friluftsområde til turgåing og jakt. I Brandsetdalen er det enkelte private hytter innenfor skyte- og øvingsfeltet. På Mjølfjell-siden er det et stort hytteområde på sørsiden av skyte- og øvingsfeltet. Dette genererer en god del ferdsel i området.
Det er ferdselsrestriksjoner ved skarpskyting i skyte- og øvingsfeltet. Dette varsles ved rødt flagg, og for større skytinger annonseres det i lokale aviser. I tillegg er det satt opp generell informasjon på de viktigste ferdselsårene i feltet.

Jakt

Jaktretten i området er leid ut. Småviltjakt pågår både i Rjoanddalen og Brandsetdalen. I Brandsetdalen er det også hjortejakt. I forbindelse med hjortejakta er det avtaler med rettighetshaverne om at skyte- og øvingsaktivitet ikke skal finne sted under jakta.
Skyte- og øvingsfeltet blir også brukt som utmarksbeite for sau. Skyte- og øvingsfeltet har ikke lagt restriksjoner på beitebruk i feltet.
Satoshi Yoneyama

Karriere

Satoshi Yoneyama startet sin profesjonelle karriere i Yokohama Flügels i 1993.
The Best of Dire Straits & Mark Knopfler: Private Investigations

The Best of Dire Straits & Mark Knopfler: Private Investigations er et samlealbum som Dire Straits ga ut den 7. november i 2005. Der er de beste sangene til Dire Straits og Mark Knopfler samlet på to CD-er.
«Private Investigations» er også et spor på albumet Love over Gold, som Dire Straits ga ut i 1982.
Anitsjkovbroen

Anitsjkovbroen (russisk: Аничков мост) i St. Petersburg krysser elvekanalen Fontanka som del av hovedgaten Nevskij prospekt. 
Den ble oppkalt etter ingeniøren oberstløytnant Mikhail Anitsjkov, som var stasjonert med sin bataljon i nærheten i tsarina Anna Ivanovnas regjeringstid. Det var Anitsjkovs ingeniørbataljon som i 1715-16 bygde den første trebroen her, på tsar Peter Is ordre. Den ble tegnet av Domenico Trezzini.  Intet gjenstår av denne broen. En ny bro ble bygd i stein tidlig i 1840-årene; den passet bedre til Nevskij prospekts bredde.
Broen er blitt internasjonalt kjent fremfor alt på grunn av de fire «Hestetemmerne»-skulpturene, laget av den tyskbaltiske billedhuggeren Peter Clodt von Jürgensburg. Broen nevnes i Pusjkins, Gogols og Dostojevskijs verker.
Anitsjkovpalasset like ved er oppkalt etter broen.
Eutetrapha

Utseende

Middelsstore, avlange trebukker. De fleste av artene er grønnlige eller blålige med mørke flekker. Antennene er tynne og litt lengre enn kroppen. Pronotum er sylindrisk uten tenner på sidene. Dekkvingene er lange og parallellsidige.

Levevis

Larvene lever i levende stammer, mest på løvtrær. Noen kan gjøre betydelig skade og også drepe unge trær. De voksne billene gnager på bladene på larvenes næringstrær.

Utbredelse

Slekten er utbredt i Øst-Asia (Kina, Laos, Taiwan og Japan).
Joachim Ege

Joachim Jansen Møller Ege (født 4. oktober 1808 i Bergen, død 23. juli 1872) var en norsk auditør, assessor og politiker.
Han var sønn av kjøpmann Christian Ege og Johanne Dorothea Rieck. Han ble utnevnt til auditør i Bergenske infanteribrigade i 1843, og assessor i Bergen stiftsoverrett fra 1848. Han var ordfører i Bergen i fem år (1848, 1851, 1861, 1863 og 1864).